Rikunarita-ORG/Wikinium huggingface dataset:
# బెరడు

మామిడి చెట్టు బెరడు
చెట్ల యొక్క కాండం, వేర్ల యొక్క వెలుపలి పొరను **బెరడు** అంటారు. వృక్షజాతిలో వాటి రకాన్ని బట్టి బెరడు యొక్క పరిమాణంలో, పెళుసుతనంలో మార్పులుంటాయి. వృక్షానికి రక్షణగా ఉండే ఇది కఠినంగా ఉంటుంది. బెరడును ఆంగ్లంలో **బార్క్** అంటారు. లేత బెరడు నునుపుగా, ముదురు బెరడు గరుకుగా ఉంటుంది. చెట్ల యొక్క రకాన్ని బట్టి, వాటి వయసును బట్టి బెరడు రంగులలో మార్పులుంటాయి. ఒకే చెట్టుకి వివిధ చోట్ల ఉన్న బెరడులో కూడా తేడాలుంటాయి. సాధారణంగా బాగా వయసు ముదిరిన చెట్టు మానుకు ఉన్న బెరడు మందంగా, పెళుసుగా, గరుకుగా, బూడిద రంగుతో కూడిన బెరడు ఉంటుంది. కొత్త కొమ్మలకు, లేత చెట్లకు పలుచని, నునుపైన, ఆకుపచ్చ రంగుతో కూడిన బెరడు ఉంటుంది. బెరడు వాస్కులర్ కాంబియం యొక్క వెలుపలి మొత్తం కణజాలాన్ని సూచిస్తుంది, సాంకేతికతతో సంబంధం లేని పదం.

బెరడు ఉన్న మొక్కలలో చెట్లు, కలప తీగలు, పొదలు ఉన్నాయి. బెరడు వాస్కులర్ కాంబియం వెలుపల ఉన్న అన్ని కణజాలాలను సూచిస్తుంది. ఇది సాంకేతికత లేని పదం. ఇది కలపను కప్పివేస్తుంది, లోపలి బెరడు, బయటి బెరడును కలిగి ఉంటుంది. పాత కాండంలో సజీవ కణజాలంగా ఉండే లోపలి బెరడు, పెరిడెర్మ్ యొక్క లోపలి పొరను కలిగి ఉంటుంది. పాత కాండంపై ఉన్న బయటి బెరడులో కాండం ఉపరితలంపై ఉన్న చనిపోయిన కణజాలం, బయటి పెరిడెర్మ్ యొక్క భాగాలు, పెరిడెర్మ్ యొక్క బయటి వైపున ఉన్న అన్ని కణజాలాలు ఉంటాయి. సజీవ పెరిడెర్మ్‌కు వెలుపల ఉన్న చెట్లపై ఉన్న బయటి బెరడును రైటిడోమ్ అని కూడా పిలుస్తారు..

## మూలాలు
# అర్ధ జీవిత కాలం

తరగతి గదిలో పాచికలతో అర్థ జీవిత కాల భావనను వివరించుట
ఒక రేడియో ధార్మిక పదార్థంలో సగం పరమాణువులు విఘటనం చెందడానికి పట్టు కాలమును "అర్థ జీవితకాలం" అంటారు.

## వివరణ

రేడియోధార్మిక పదార్థం ద్రవ్యరాశి విఘటనం అయ్యే పదార్థ ద్రవ్యరాశికి అనులోమాను పాతంలో ఉండును.పదార్థం అర్థజీవితకాలం స్థిరంగా ఉండును. ఉదాహరణకు ఒక గ్రాము రేడియో ధార్మిక పదార్థ అర్థ జీవితకాలం T సంవత్సరాలు. అనగా ఆ పదార్థంలో సగం పరమాణువులు విఘటనం చెందడానికి పట్టే కాలం T సంవత్సరాలు. అనగా ఆ పదార్థం 1/2 గ్రాము అగుటకు పట్టుకాలం T సంవత్సరాలు., ఆ అరగ్రాము 1/4 గ్రాములు విఘటనం చెందడానికి పట్టు కాలం కూడా T సంవత్సరాలే అవుతుంది.

## స్ట్రాన్షియం - 90 అర్థాయువు

స్ట్రాన్షియం - 90 అనే రేడియోధార్మిక పదార్థం అర్థాయువు 28 సంవత్సరాలు. అనగా 1 గ్రాము స్ట్రాన్షియం - 90 విఘటనం అయి అర గ్రాముగా మారటానికి 28 సంవత్సరాలు పడుతుంది. అనగా స్ట్రాన్షియం-90 అర్థాయువు 28 సంవత్సరాలు.రేడియో ధార్మికత చెందే పరమాణువుల ద్రవ్యరాశి మొత్తం ద్రవ్యరాశికి అనులోమాను పాతంలో ఉంటాయి.

## మూలాలు

## వెలుపలి లంకెలు